KRATKA PROZA SLOVENSKEGA REALIZMA

1. **POVZETEK VSEBINE:**

Fran Levstik: POPOTOVANJE OD LITIJE DO ČATEŽA

Pisatelj se na Martinovo (11. 11. 1857) s prijateljem Radivojem in ženico Taro odpravi na pot. V eni izmed zidanic spoznajo dobro šolanega krojača Mrtolaza. Ko prispejo v Čatež se naslednji dan odpravi vsak po svoji poti. Radivoj gre k bratu, Levstik pa v Novo mesto.

Simon Jenko: JEPRŠKI UČITELJ

Ko umre župnik, vaščani pokažejo nerazpoloženje do vaškega učitelja. Ta ostane sam, brez prijateljev, zagovornikov. Grozijo mu z odpustitvijo. Učitelj se tako neuspešno želi približati novemu župniku. Po neuspelem poskusu za obstoj z igro na srečo učitelj zboli in umre.

TILKA

Tilka je čudaški, duševno omejen kmečki fant. Ko se je nekega jutra odpravil snubit svojo nevesto je celo pot premišljeval kaj ji bo rekel. Ko pa je nekaj metrov pred nevestino hišo mladenka zakričala “Neumen, široke hlače!” je v strahu pobegnil.

Fran Erjavec: AVGUŠTIN OCEPEK

Avguštin je dobil službo pisarja pri višjem davkarju. Nekega dne je šel v gostilno in se napil. Ljudje so mu natvezili zgodbico, da je pretepel dva policaja. Od tega dne se je Avguštin ogibal policajev in gostiln.

Josip Jurčič: BOŽIDAR TIRTELJ

Božidar Tirtelj je bil nekoliko vzvišen meščan, zaljubljen v kmečko deklico Micko. Vseskozi je upal da se bo lahko poročil z njo. Ko spozna, da se je Micka poročila z drugim užaljen odide. Na poti ga pretepejo tako močno, da umre

TELEČJA PEČENKA

Bitiča nič ne razveseli bolj kot pa telečja pečenka. Ko je nekoč opazil, kakšna umazana kuharica mu pripravlja pečenko te nikoli več ni jedel. Zaradi spodletelih poskusov, da bi se poročil, se od žalosti napije tako močno, da umre.

Ivan Tavčar: KALAN

Kalan je bil pošten in počasen delaven kmet ter vajenec. Samo dvakrat v življenju ni vsega pojedel; ko je stari Fortunovki v jed padla pipica in drugič, ko je bil tako polomljen ob pretepu, da niti jesti ni moral več in je umrl.

GRIČARJEV BLAŽE

Blaže v zakonu z Luco ni srečen. Pretepa ga in graja. Tako se zbliža z Anico. Ta rodi otroka, a tako ona, kot dojenček umreta. Ko se to razve, Blaže zbeži. Spomladi pa na drevesu najdejo njegov okostnjak.

Janko Kersnik: V ZEMLJIŠKI KNJIGI

Znojilec je imel 3 otroke: Tomaža, Matevža, ter posvojeno deklico Adelaido. Po njegovi smrti je posestvo prevzel Tomaž. Po dolgem času se Matevž in Lajda srečata in tako Lajda zanosi. Tomaževo vedno bolj zadolženo posestvo prodajo na dražbi.

KMETSKA SMRT

Ko stari Planjavec nekega dne kuri slamo, dobi napad in pade z rokami v ogenj. Umirajočega ga prenesejo v hišo, a zmore še toliko moči, da napravi oporoko in premišljeno razdeli posestvo, ter premoženje.

1. **LASTNO MNENJE O DELU:**

Knjiga se mi je zdela kar zanimiva in mi jo je bilo v veselje brati. Zanimivo je primerjati slovenska in tuja dela. Menim, da so slovenski realisti dobro opravili svoje delo in ustvarili kar nekaj dobrih del.